ΓΡΑΠΤΗ ΕΡΩΤΗΣΗ E-2438/00

υποβολή: Giovanni Pittella (PSE) προς την Επιτροπή

(19 Ιουλίου 2000)

Θέμα: Έλλειψη σεβασμού εκ μέρους της Ευρωπαϊκής Επιτροπής στην αρχή της γλωσσικής ποικιλίας

Μπορεί να εξηγήσει η Επιτροπή τη συστηματική προτίμησή της στην αγγλική γλώσσα, προκειμένου για τις ανακοινώσεις που ενδιαφέρουν τους πολίτες και την κοινωνία των πολιτών, με την παράλληλη αυξανόμενη ελάττωση της χρησιμοποίησης των 10 άλλων επίσημων γλωσσών της Ευρωπαϊκής Ένωσης;

Πράγματι, το μεγαλύτερο μέρος των πληροφοριών που δίνονται μέσω των ιστοσελίδων από τις Γενικές Διευθύνσεις της Επιτροπής είναι στην αγγλική γλώσσα, και, όποτεπάρχουν μεταφράσεις, αυτές κατά μέγα μέρος περιορίζονται στα γαλλικά και τα γερμανικά. Το γεγονός π.χ. ότι οι οδηγίες για τηνποβολή σχεδίων δίνονται σχεδόν αποκλειστικά στα αγγλικά, καθιστά δυσκολότερη τη συμμετοχή των μη αγγλόφωνων πολιτών, ενώσεων ή οργανισμών. Η Επιτροπή εξάλλου ζητεί συχνά από όσουςλοποιούν σχέδια ναποβάλλουν προσωρινές και τελικές εκθέσεις για τιςλοποιούμενες δραστηριότητες στις γλώσσες εργασίας της Επιτροπής (αγγλικά και γαλλικά), προκαλώντας σε όσους δεν διαθέτουν άριστη γνώση των γλωσσών αυτών άσκοπες καθυστερήσεις και πρόσθετες διοικητικές δαπάνες που καταλήγουν εις βάρος των επιχειρησιακών πλευρών του σχεδίου.

Δεν νομίζει η Επιτροπή ότι με τον τρόπο αυτό ευνοεί την ανάπτυξη πρακτικών διάκρισης; Δεν θεωρεί ότι η πρακτική της είναι ασυμβίβαστη με τις δραστηριότητες και τα προγράμματα που αποσκοπούν στην προώθηση του σεβασμού της πολιτιστικής και γλωσσικής ποικιλίας ενόψει του ευρωπαϊκού έτους των γλωσσών;

Απάντηση του κ. Prodi εξ ονόματος της Επιτροπής

(30 Νοεμβρίου 2000)

Η Επιτροπή δεν δίνει προτεραιότητα στη χρήση καμίας από τις επίσημες γλώσσες της Κοινότητας έναντι των άλλων γλωσσών, με εξαίρεση τις εσωτερικές εργασίες του θεσμικού οργάνου, σύμφωνα με το άρθρο 6 του Κανονισμού 1 του Συμβουλίου της 15ης Απριλίου 1958 που θεσπίζει το γλωσσικό καθεστώς της Κοινότητας(1). Ο Κανονισμός αυτός παραμένει ο γνώμονας για τις επαφές της Επιτροπής με το κοινό, καθώς επίσης και για την πολιτική των δημοσιεύσεων της Επιτροπής. Ο Κανονισμός αριθ. 1 ορίζει τις επίσημες γλώσσες της Κοινότητας, όπως επίσης ότι οι νομοθετικές πράξεις πρέπει να δημοσιεύονται σ' αυτές τις γλώσσες.

Η Επιτροπή δίνει μεγάλη σημασία στην τήρηση του γλωσσικού καθεστώτος, ιδίως σε ό,τι αφορά την επικοινωνία της με το κοινό, για να αποκλείσει πρακτικές διακρίσεων. Κατά συνέπεια, και οι ιστοσελίδες των Γενικών Διευθύνσεων παρουσιάζονται συνήθως στις έντεκα επίσημες γλώσσες. Μπορεί να συμβεί ώστόσο μια συμπληρωματική πληροφορία να διατίθεται μόνο σε μία γλώσσα. Τούτο μερικές φορές είναι αναπόφευκτο λόγω της επικαιρότητας της πληροφορίας και λόγω των περιορισμένων διαθέσιμων πόρων για τη μετάφραση των πληροφοριών ή των εγγράφων σε όλες τις επίσημες γλώσσες.

Οδηγίες για τηνποβολή σχεδίων δημοσιεύονται, γενικά, στην Επίσημη Εφημερίδα, έτσι ώστε οι πολίτες, οι επιχειρήσεις ή οι οργανώσεις να έχουν τις ίδιες πραγματικές ευκαιρίες να λάβουν μέρος στην εκτέλεση ενός προγράμματος. Στις περιπτώσεις όπου συμπληρωματικές πληροφορίες εμφανίζονται στην ιστοσελίδα μόνο σε μία ή μερικές σελίδες, μπορεί να αποσταλεί σχετικό αίτημα στη Γενική Γραμματεία της Επιτροπής, η οποία θα εξετάσει τα επόμενα βήματα που μπορεί να γίνουν.

(1) ΕΕ 17 της 6.10.1958.